เงินบาทเปิดตลาด 32.37/39
ธนาคารกรุงศรีอยุธยา รายงาน เงินบาทเปิดตลาด 32.37/39 อ่อนค่าตามยูโรหลังโปรตุเกสถูกลดเครดิต
25 มี.ค. 2553

ธนาคารกรุงศรีอยุธยา รายงาน เงินบาทเปิดตลาด 32.37/39 อ่อนค่าตามยูโรหลังโปรตุเกสถูกลดเครดิต
นักบริหารเงินจากธนาคารกรุงศรีอยุธยา ระบุว่า เงินบาทเปิดตลาดเช้านี้ที่ระดับ 32.37/39 บาท/ดอลลาร์ อ่อนค่าลงเล็กน้อยจากวานนี้ โดยค่าเงินบาทยังเคลื่อนไหวตามทิศทางสกุลเงินในภูมิภาค หลังจากยูโรโซนยังมีปัญหาจากการที่วานนี้โปรตุเกสถูกฟิทช์ลดเครดิต ทำให้เงินยูโรอ่อนค่าลงมาก เนื่องจากคนกลับไปถือดอลลาร์ ส่งผลให้มีการซื้อดอลลาร์กลับคืน มีผลให้เงินบาทอ่อนค่าลงไปด้วย
สำหรับค่าเงินสกุลอื่น ๆ ที่สำคัญ ค่าเงินเยนเปิดที่ระดับ 91.98/92.00 เยน/ดอลลาร์ ส่วนค่าเงินยูโรเปิดตลาดที่ระดับ 1.33329/1.3333 ดอลลาร์/ยูโร อ่อนค่าลงจากวานนี้ที่ปิดตลาดในระดับประมาณ 1.3433/1.3450 ดอลลาร์/ยูโร 
ทั้งนี้ คาดว่าวันนี้เงินบาทน่าจะยังปรับตัวอ่อนค่าลงอีกเล็กน้อย โดยให้จับตาประเด็นสำคัญ ซึ่งเป็นเรื่องเดิมๆ คือ สถานการณ์เมืองภายในประเทศ เงินทุนไหลเข้าประเทศ นอกนั้นเป็นตัวเลขเศรษฐกิจรายสัปดาห์ของต่างประเทศ ได้แก่ คืนนี้กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์
"วันนี้เงินบาทน่าจะปรับตัวอ่อนค่าลงอีกนิดหน่อย แต่ว่าถ้าดู Flow ตลาดหุ้นแล้วต่างชาติก็ยังซื้ออยู่เลยอาจจะมีเงินไหลเข้า อาจจะทำให้เงินบาทอ่อนค่าลงไม่มากนัก"นักบริหารเงิน กล่าว
กรอบการเคลื่อนไหวของค่าเงินบาทในวันนี้คาดว่าจะอยู่ระหว่าง 32.30-32.45 บาท/ดอลลาร์